AMANAH โชว์กำไรปี 62 โต 52% แตะ 246 ลบ. รับรายได้พุ่งกระฉูด
AMANAH โชว์กำไรปี 62 โต 52% แตะ 246 ลบ. จากปีก่อนกำไร 162 ลบ. รับรายได้พุ่งกระฉูด
25 ก.พ. 2563

บริษัท อะมานะฮ์ ลิสซิ่ง จำกัด (มหาชน) หรือ AMANAH รายงานผลการดำเนินงานประจำปี 2562 มีกำไรสุทธิ ดังนี้

โดยผลการดำเนินงานประจำปี 2562 มีกำไรเพิ่มขึ้น เนื่องจากมีรายได้รวมเพิ่มขึ้นในอัตรา 15.89% (จาก 628.66 ล้านบาทในปี 2561) เพิ่มขึ้นเป็น 728.56 ล้านบาทในปี 2562) การเพิ่มขึ้นของรายได้รวมจากการเติบโตของพอร์ทธุรกิจสินเชื่อเช่าซื้อรถยนต์ใช้แล้วประเภท ATM เป็นหลัก ซึ่งรายได้จากพอร์ทสัญญาเช่าซื้อนี้คิดเป็นสัดส่วนมากถึง 81% ของรายได้รวม โดยในปี 2562 รายได้จากสัญญาเช่าซื้อเพิ่มขึ้นจากปีก่อนจำนวน 79.26 ล้านบาท เพิ่มขึ้นคิดเป็น 15.44% (จาก 513.30 ล้านบาทในปี 2561 เพิ่มขึ้นเป็น 592.55 ล้านบาท ในปี 2562)
ขณะที่รองลงมาเกิดจากการเพิ่มขึ้นของรายได้อื่นซึ่งเป็นรายได้ที่มาจากการชำระหนี้ของลูกหนี้ที่มีคำพิพากษาแล้ว เพิ่มขึ้น 24.50 ล้านบาท เพิ่มขึ้นคิดเป็น 51.21% (จาก 47.85 ล้านบาท ในปี 2561 เพิ่มขึ้นเป็น 72.35 ล้านบาท ในปี 2562) ซึ่งเป็นผลจากการที่บริษัทฯได้จัดตั้งโครงการพิเศษเพื่อเร่งรัดติดตามลูกหนี้กลุ่มที่มีคำพิพากษาเป็นการเฉพาะ ทำให้ได้รับการชำระหนี้เข้ามาอย่างต่อเนื่องเพิ่มขึ้น
นอกจากนี้ยังมีรายได้และค่าธรรมเนียมที่เพิ่มขึ้นจากปีก่อน 3.97 ล้านบาท เพิ่มขึ้นคิดเป็น 7.25% (จาก 54.75 ล้านบาท เพิ่มขึ้นเป็น 58.71 ล้านบาท) ซึ่งการเพิ่มขึ้นของรายได้ดังกล่าวจะแปรผันตามปริมาณสินเชื่อใหม่ที่ปล่อยเพิ่มขึ้นทุกเดือน